Legal Document

Category: 1898

Text:
6. ΝΟΜΟΣ υπ’ αριθ. 2208 της 22/24 Σεπτ. 1952 (ΦΕΚ Α΄ 263) Περί κυρώσεως της υπ’ αριθ. 767/1948 Πράξεως του Υπουργικού Συμβουλίου και ρυθμίσεως του τρόπου ενεργείας προμηθειών, μετακομίσεων και εργασιών της Β. Αεροπορίας και του Β. Ναυτικού. Άρθρ.1.-Κυρούται, αφ’ ης εξεδόθη η υπ’ αριθ. 767 της 11.8.1948 Πράξις του Υπουργικού Συμβουλίου «περί εξαιρέσεως των προμηθειών, μετακομίσεων και εργασίας της Β. Αεροπορίας εκ των διατάξεων του υπ’ αριθ. 568/1948 Ν.Δ/τος» έχουσα ούτω: «Το Υπουργικόν Συμβούλιον. Έχον υπ’ όψιν α)σχετικήν εισήγησιν του Υπουργού της Αεροπορίας, β)ότι λόγω των επικρατουσών εξαιρετικών συνθηκών εν τη Β. Αεροπορία, δεν είναι δυνατή η εφαρμογή των διατάξεων του υπ’ αριθ. 568/48 Ν.Δ/τος επί των προμηθειών, μετακομίσεων και εργασιών της Β. Αεροπορίας, αποφασίζει: Σελ. 624 Εγκρίνει, όπως εξαιρεθώσι των διατάξεων του υπ’ αριθ. 568/48 Ν.δ/τος «περί τροποποιήσεως και συμπληρώσεως του άρθρ. 34 του Νόμ. ΣΙΒ΄/1867 και των περί προμηθειών διατάξεων του Δημοσίου» αι προμήθειαι, μετακομίσεις και εργασίαι της Β. Αεροπορίας, αφ’ ης ισχύει το Ν.Δ/μα. Εκδόσαν προς τούτο την υπ’ αριθ. 767 παρούσαν πράξίν του. Το Ν.Δ. 568/48 παρατίθεται εν τόμω 25  σελ. 254. Άρθρ.2.-Επιτρέπεται όπως, δια Β.Δ/των, προκαλουμένων υπό των Υπουργών Εθνικής Αμύνης και Οικονομικών, τίθενται εν εφαρμογή και δια τας προμηθείας, εργολαβίας και εργασίας της Β. Αεροπορίας και του Β. Ναυτικού, εν όλω ή εν μέρει, αι εκάστοτε ισχύουσαι δια τον Στρατόν Ξηράς διατάξεις Νόμων και Β.Δ/των, περί προμηθειών Στρατιωτικής Υπηρεσίας, ως και να προσαρμόζωνται αύται αναλόγως των εν τη Αεροπορία και Ναυτικώ συνθηκών, συντονιζόμεναι προς τας ισχυούσας δια τους κλάδους τούτους διατάξεις. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Ζ.ζ.6 Αεροπορικά Έργα και Προμήθειες